తిరుమల: ప్రసిద్ధ పుణ్యక్షేత్రం తిరుమల శ్రీవెంకటేశ్వరస్వామి వారి ఆలయంలో చోరీ జరిగింది. శ్రీవారికి భక్తులు కానుకలు సమర్పించే మొబైల్‌ హుండీ నుంచి తూర్పుగోదావరి జిల్లా రావులపాలెంకు చెందిన అర్జున్‌ అనే వ్యక్తి రూ.50వేలు కాజేశాడు.
కాగా, ఈ ఘటన అక్కడ ఏర్పాటు చేసిన సీసీ కెమెరాల్లో రికార్డు అయింది. దంతో చోరీని గుర్తించిన తిరుమల తిరుపతి దేవస్థానం(టిటిడి) విజెలెన్స్‌ విభాగం అధికారులు నిందితుడిని అదుపులోకి తీసుకుని నగదును స్వాధీనం చేసుకున్నారు. నిందితుడిని తిరుమల క్రైం పోలీసులకు అప్పగించారు.
తిరుమలలో భక్తుల రద్దీ బుధవారం సాధారణంగా ఉంది. కాగా, ఆంధ్రప్రదేశ్ రాష్ట్ర డీజీ ఆర్పీ ఠాకూర్, హైదరాబాద్ సీపీ మహేందర్ రెడ్డితోపాటు ఏపీ సీఎం చంద్రబాబునాయుడు వ్యక్తిగత కార్యదర్శి లక్షీనారాయణ బుధవారం ఉదయం స్వామివారిని దర్శించుకున్నారు. అనంతరం టిటిడి అధికారులు తీర్థ ప్రసాదాలను అందజేశారు.
శ్రీ త్యాగరాజస్వామి వారి 250వ జయంతి మహోత్సవాల్లో భాగంగా స్థానిక త్యాగరాజ మండపంలో జరుగుతున్న సంగీత కార్యక్రమాలు వైభవంగా సాగుతున్నాయి. మంగళవారం సాయంత్రం జరిగిన కార్యక్రమంలో డాక్టర్‌ రుతా రాజన్‌, డాక్టర్‌ వేణుగోపాల్‌ తమ ఉపన్యాసంలో త్యాగరాజస్వామి కీర్తనలను ప్రాచుర్యంలోకి తీసుకురావడంలో త్యాగరాజస్వామి శిష్య పరంపర చేసిన కృషిని శ్లాఘించారు.
వివిధ రకాల త్యాగరాజ కీర్తనలను సోదాహరణ విశ్లేషణ చేశారు. అనంతరం జరిగిన కార్యక్రమంలో చెన్నైకు చెందిన గాయత్రీ గిరీష్‌ తన గాత్ర కచేరితో అలరించారు. వీరికి సహకారంగా అనంతకృష్ణణ్‌ వయోలిన్‌, శంకరనారాయణ మృదంగంతో సహకరించారు. ఈ సందర్భంగా 'మేరు సమాన ధీర', 'నన్నుబ్రోవ నీకింత తామసమా' 'ఈ వసుధ నీవంటి దైవం' తదితర త్యాగరాజ కీర్తలను ఆలపించారు.
tirumala: prasiddha punyakshetram tirumala srivenkateswaraswam vaari aalayamlo chori jarigindi. srivaariki bhaktulu kaanukalu samarpinche mobaile hundi nunchi thoorpugodaavari jilla raavulapaalenku chendina arjun ane vyakti roo.50velu kajesadu.
kaga, ee ghatana akkada erpaatu chesina cc kemerallo rikaardu ayindi. danto choreeni gurtinchina tirumala tirupati devasthaanam(titidi) vizelense vibhagam adhikaarulu ninditudini adupuloki teesukuni nagadunu swaadheenam chesukunnaru. ninditudini tirumala kraim polisulaku appaginchaaru.
tirumalalo bhaktula raddi budhavaaram saadhaaranamgaa undi. kaga, andhrapradesh rashtra dg arpy taakuur, hyderabad cp mahender reddithopaatu apy cm chandrababunayudu vyaktigata kaaryadarsi lakshinarayana budhavaaram udayam swaamivaarini darsinchukunnaaru. anantaram titidi adhikaarulu teertha prasaadaalanu andajesaaru.
shree tyaagaraajaswaami vaari 250va jayanti mahotsavaallo bhagamga sthaanika tyagaraja mandapamlo jarugutunna sangeeta kaaryakramaalu veebhavamgaa saagutunnaayi. mangalavaaram saayantram jarigina kaaryakramamlo dactor rutaa rajan, dactor venugopale tama upanyaasamlo tyaagaraajaswaami keertanalanu praachuryamloki teesukuraavadamlo tyaagaraajaswaami shishya parampara chesina krushini slaaghinchaaru.
vividha rakala tyagaraja keertanalanu sodaaharana vislaeshana chesaru. anantaram jarigina kaaryakramamlo chennaiku chendina gayatri girishe tana gatra kacheritho alarinchaaru. veeriki sahakaaramgaa anantakrishnannay vayoline, sankaranarayana mrudangamtho sahakarinchaaru. ee sandarbhamgaa 'meru samaana dheera', 'nannubrova neekinta tamasama' 'ee vasudha neevanti daivam' taditara tyagaraja keertalanu aalapinchaaru.